google/wiki40b huggingface dataset:
Gammelgresk

Lyder og uttale

I antikken ble gammelgresk ble skrevet med de store greske bokstavene, uten bruk av mellomrom.
Eksemplene under skal representere attisk gresk på 400-tallet f. Kr.. Selv om den antikke uttalen ikke kan rekonstrueres med sikkerhet, er det greske språket spesielt godt dokumentert fra denne perioden, og det er liten uenighet blant lingvistene når det gjelder lydenes generelle natur.

Kompensatorisk forlengelse

[…]

Substantiv

Gammelgreske substantiv har tre tall (entall, totall (dualis) og flertall), tre kjønn (maskulinum, femininum og nøytrum) og fem kasus (nominativ, genitiv, dativ, akkusativ og vokativ). De to større bøyningsklassene (deklinasjon)ene er vokal-deklinasjonen og konsonant-deklinasjonen. Vokal-deklinasjonen er delt i alfa-deklinasjonen og omikron-deklinasjonen.

Alfa-deklinasjonen

Alfa-deklinasjonen omfatter stort sett, men ikke utelukkende feminine substantiver. Ord som tilhører denne klassen har stammer som slutter på alfa, enten kort eller lang. Under noen omstendigheter kan alfa bli til eta.

Eksempeltekst

Fra Platons Menon:
Μένων
ἔχεις μοι εἰπεῖν, ὦ Σώκρατες, ἆρα διδακτὸν ἡ ἀρετή; ἢ οὐ διδακτὸν ἀλλ' ἀσκητόν; ἢ οὔτε ἀσκητὸν οὔτε μαθητόν, ἀλλὰ φύσει παραγίγνεται τοῖς ἀνθρώποις ἢ ἄλλῳ τινὶ τρόπῳ;
Σωκράτης
ὦ Μένων, πρὸ τοῦ μὲν Θετταλοὶ εὐδόκιμοι ἦσαν ἐν τοῖς Ἕλλησιν καὶ ἐθαυμάζοντο ἐφ' ἱππικῇ τε καὶ πλούτῳ, νῦν δέ, ὡς ἐμοὶ δοκεῖ, καὶ ἐπὶ σοφίᾳ, καὶ οὐχ ἥκιστα οἱ τοῦ σοῦ ἑταίρου Ἀριστίππου πολῖται Λαρισαῖοι. τούτου δὲ ὑμῖν αἴτιός ἐστι Γοργίας· ἀφικόμενος γὰρ εἰς τὴν πόλιν ἐραστὰς ἐπὶ σοφίᾳ εἴληφεν Ἀλευαδῶν τε τοὺς πρώτους, ὧν ὁ σὸς ἐραστής ἐστιν Ἀρίστιππος, καὶ τῶν ἄλλων Θετταλῶν. καὶ δὴ καὶ τοῦτο τὸ ἔθος ὑμᾶς εἴθικεν, ἀφόβως τε καὶ μεγαλοπρεπῶς ἀποκρίνεσθαι ἐάν τίς τι ἔρηται, ὥσπερ εἰκὸς τοὺς εἰδότας, ἅτε καὶ αὐτὸς παρέχων αὑτὸν ἐρωτᾶν τῶν Ἑλλήνων τῷ βουλομένῳ ὅτι ἄν τις βούληται, καὶ οὐδενὶ ὅτῳ οὐκ ἀποκρινόμενος.
Gladys Aylward

Liv og virke

Gladys Aylward kom fra en arbeiderklassefamilie i London. I ung alder ble hun nødt til å arbeide som hushjelp, men hun var hele tiden interessert i å dra utenlands som misjonær og forberedte seg iherdig med dette for øye. Men da hun meldte seg til China Inland Mission ble hun avvist på grunn av mangelfulle akademiske forutsetninger. 
Hun gav seg ikke, og i 1930 satset hun alle sine sparepenger på å reise likevel. Hun kom til Yuncheng i provinsen Shanxi i Kina, og grunnla der De åtte lykkers vertshus (八福客棧 – i hollywoodfilmen ble dette endret til The Inn of the Sixth Happiness) i et avsides og tilbakestående område. For en stund var han assistent for den kinesiske regjerings håndhevelse av en ny lov mot fotbinding, og reiste omkring på landsbygda som «fotinspektør» for å sjekke at jentene ikke ble utsatt for fotbinding. Hun møtte av og til heftig motstand under dette virket.
I 1938 ble området invadert av japanske styrker, og Aylward flørte da 94 foreldreløse barn til sikkerhet i fjellene. Til slutt kom de seg videre til Xi'an, hovedstaden i naboprovinsen Shaanxi. Hun forble i Kina til slutten av annen verdenskrig, og reiste så hjem til England. Noe senere forsøkte hun å reise tilbake til Kina, men ble nektet innreise av de nye kommunistiske myndigheter. Hun slo seg da ned på Taiwan i 1953.
Saginaw

Saginaw er en by i delstaten Michigan i USA. Saginaw er hovedstad i Saginaw County. I 2000 hadde byen 61 799 innbyggere.
Montemignaio

Frazioni

Kommunen omfatter følgende frazioni:
Pieve, Molino, Castello, Cerreto, Prato, Campiano, Casodi, Cozzo, Masso, Poggiolino, Forcanasso, Santo, Serraia, Valendaia, Treggiaia, Fornello, Cameronci, Liconia, Vignola, Consuma, Secchieta, Fossatello, Masso Rovinato, La Fonte, Assillo, Brustichino.
Abildsø skole

Elevrådet

Skolen har to elevråd, ett for mellomtrinnet og ett for ungdomstrinnet.
Elevrådene har felles kontaktlærer og samarbeider om en del saker. De tillitsvalgte elevene er aktive og engasjerer seg på flere områder innenfor skolens miljø og læring.
På ungdomstrinnet har elevene tatt initiativ til klassevise kommunikasjonsmøter mellom elever og lærere. Elevene reiser også rundt til andre skoler for å informere om utviklingsarbeidet og for å komme i kontakt med andre elevråd.
Abildsø Skoles Musikkorps hører til ved skolen.
Frans Floris

Frans Floris, født 1517, død 1. oktober 1570) var en flamsk kunstner. Han var bror av arkitekten og skulptøren Cornelis Floris.
Floris ble under en tur til Italia sterkt påvirket av renessanskunsten. Hans vesentlige arbeider ble utført i Antwerpen hvor han underviste  i sin egen maleskole. Nasjonalmuseet i Stockholm, eier et maleri av ham, Havsgudarnas fest,
L'Europe galante

L'Europe galante (Galante Europa) er en opéra-ballet med en prolog og fire entrées av André Campra. Den franske teksten er av Antoine Houdar de la Motte.
Operaen blir regnet som den første opéra-ballet. I stedet for en gjennomgående fortelling tar de uavhengige aktene for seg det felles temaet «kjærlighet i fire land»: Frankrike (entrée 1), Spania (entrée 2), Italia (entrée 3) og Tyrkia (entrée 4).

Oppførelseshistorikk

L'Europe Galante ble uroppført 24. oktober 1697 av Académie Royale de Musique under ledelse av Marin Marais i Salle du Palais-Royal i Paris. Den gjorde suksess og ble oppført periodisk fram til 1775.
I 1997 - ved 300 årsjubileet - produserte Istanbul Baroque en full scenisk oppføring ved Istanbul Dolmabahçe Palace. Forestillingen ble også vist på festivalen Printemps Baroque du Sablon i Brussel samme år.
Formering

Ukjønnet formering

Ved ukjønnet formering oppstår avkommet uten at det først har blitt dannet kjønnsceller. Avkommet er dermed genetisk identisk med forelderen (med unntak av få eventuelle mutasjoner). Eksempler er tvedeling, knoppskyting og sporedannelse.
En del arter, for eksempel sopp, amøber og bakterier har aseksuell forplantning (også kalt kjønnsløs formering) og forplanter seg gjennom avknopping av hele sitt cellemateriale til nye individer. Mange planter kan formere seg både kjønnet og kjønnsløst, som for eksempel løkplanter som kan dele seg og jordbær som foruten spredning av frø kan formere seg gjennom avleggere.

Kjønnet formering

Ved kjønnet formering oppstår avkommet fra en kjønnscelle – vanligvis ved en sammensmeltning (befruktning) av to kjønnsceller. Her vil avkommet være genetisk forskjellig fra foreldrene pga. rekombinasjonen av foreldrenes gener.
Pattedyr, inklusive mennesket, har kjønnet formering. Dette innebærer som oftest at hankjønn og hunkjønn parrer seg. Hannen overfører da en av sine arveanlegg til eggcellen, som inneholder hunnens arveanlegg. Det nye individet får da en kombinasjon av arveanleggene som er unik, det vil si ikke nøyaktig lik som noe annet individs skapning.
Fordelen ved kjønnet formering er at individene alle er noe forskjellige slik at generasjonene hurtigere kan tilpasse seg endrete livsbetingelser. Etter en stor endring vil det for det meste være noen individer som overlever og som kan bringe arten videre.

Diffust skille

Disse to formene for formering utelukker ikke hverandre:
De aller fleste arter, også de som vanligvis formerer seg ukjønnet, har evnen til (også) å formere seg kjønnet.
Dette kan enten skje i form av en generasjonsveksling, der en generasjon formerer seg kjønnet og en annen ukjønnet (f.eks. ikter, karsporeplanter, nesledyr).
En annen mulighet er at samme individ kan «velge» mellom både ukjønnet og kjønnet formering, avhengig av miljøbetingelsene.
Hos mange encellede organismer er det dessuten vanskelig å trekke et klart skille mellom kjønnet og ukjønnet formering:
I og med at de sjelden produserer kjønnsceller, er deres tvedeling egentlig en typisk ukjønnet formering.
På den andre siden utveksler de ofte gener med andre individer, slik at nye genkombinasjoner oppstår (jf. rekombinasjon), noe som definerer kjønnet formering.
Dette eksempelet viser også at formering og rekombinasjon ikke trenger å være koblet, slik tilfellet er hos de fleste dyr.

Partenogenese og selvbefruktning

To andre fenomener som ikke lar seg klart tilordne ukjønnet eller kjønnet formering er partenogenese og selvbefruktning.
Partenogenese er en formering der ubefruktede egg utvikler seg til nye organismer. Siden de utvikler seg fra kjønnsceller (eggceller) og dermed vanligvis er genetisk ulike moren, kan partenogenese betegnes som kjønnet formering. Men avkommet har bare en mor, ingen far.
Selvbefruktning forekommer hos en del (men slett ikke alle) tvekjønnede organismer. Også her utvikles avkommet fra kjønnsceller og kan være ulik forelderen (som er både «mor» og «far»). Men heller ikke her innebærer befruktningen noe genflyt mellom organismer.
Theone

Utseende

Middelsstore, avlange, gjerne røde og svarte bladbiller. Antennene er noe kraftige. Kroppsformen er nokså avlang.

Levevis

Både larvene og de voksne (imago) er planteetere.

Utbredelse

Slekten er utbredt i Asia.
Karsten Ekorness

Solist

På Thomas Ball Barratts 75-årsdag debuterte Karsten Ekorness som solist i menigheten, og det var Barratt som akkompagnerte på piano. Sangen var Klippe du som brast for meg. Barratt og Ekorness fikk noen fine år sammen i Filadelfia. Siste gang Barratt sang en solosang i menigheten (Filadelfia Oslo) var første søndag  i 1940. Rollene var byttet, Barratt sang og Ekorness akkompagnerte på piano. Teksten i sangen ble profetisk … Jeg kommer, jeg kommer, for mitt hode bøyes ned, jeg hører stemmer kaller meg til himlens fred. Barratt døde noen uker senere.
Fra 1955 til 1964 var Ekorness knyttet til NRK som sanger i Andaktskvartetten og NRKs kammerkor, og fra 1955 var han leder av IBRA radio, Norge.
Som solist har Ekorness deltatt på mange grammofonplateinnspillinger. Han var aktiv som sanger hele sitt liv, bortsett fra de aller siste årene.

Filadelfiakoret

I 1934 ble Ekorness medlem i pinsemenigheten Filadelfia Oslo, og medlem i Filadelfiakoret fra 1935. Med sitt musikalske talent ble han snart leder av Filadelfiakoret, noe han fortsatte med i 47 år, helt til 1986. Koret ble startet av Thomas Ball Barratt i 1932.  Ekorness og Barratt hadde et nært samarbeid om menighetens musikkliv. Barratt var en musikalsk person og har betydde mye for sang og musikklivet, ikke bare i menigheten, men innen hele den nordiske pinsebevegelsen.

Musikeren, oratoriesangeren og pedagogen

Ekorness var organist og har tjenestegjort i en rekke sammenhenger i og utenfor menighetslivet. Som oratoriesanger var han en av Norges mest benyttede i Johann Sebastian Bachs pasjoner, Georg Friedrich Händels oratorier og verk av Joseph Haydn og Wolfgang Amadeus Mozart med flere. Også i det lille format har han sunget hundrevis av sanger og arier, salmer og åndelige sanger. Som vokalpedagog var han knyttet til Musikkonservatoriet i Oslo og senere til Norges musikkhøgskole som amanuensis i sang. Som solist ved bisettelser og begravelser i Oslo og omegn har han opptrådt tusenvis av ganger, og han formidlet og koordinerte i flere tiår solosang for en rekke norske begravelsesbyråer.

Priser

Ekorness fikk  Kongens fortjenstmedalje i gull, i 1986, for sin innsats for musikklivet i Filadelfia.
40. sørlige breddegrad

40. sørlige breddegrad er en breddegradssirkel som ligger 40 grader sør for ekvator. Den krysser Atlanterhavet, Indiahavet, Australasia, Stillehavet og Sør-Amerika.
21. juni står solen 26,17° opp på himmelen og 21. desember 73,83°.
Pardosa sphagnicola

Utseende

Pardosa sphagnicola er litt mørkere brun eller brunsvart, med noen svake lyse og mørkere flekker, særlig på bakkroppen. Den har den typiske lyse midtlinjen over forkroppen og tegningene på bakkroppen, som er vanlig i slekten Pardosa.
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
They Live

Handling

Filmen handler om den hjemløse vietnamveteranen John Nada som ved en tilfeldighet oppdager noe svært bemerkelsesverdig gjennom sin ferd i Los Angeles. Han slår seg ned i en leir for hjemløse, men etter en stund blir leiren jevnet med jorden av politiet. I den forbindelse får han fatt på noen helt spesielle solbriller. Ved hjelp av disse ser han til sitt store sjokk at mange av byens borgere i virkeligheten er utenomjordiske vesener med groteske utseender. Han ser også at reklameplakatene er fordekt propaganda for et autoritært styre. Det blir etterhvert klart at disse vesenene har til hensikt å skaffe seg verdensherredømme.

Om filmen

They Live ble innspilt i løpet av åtte uker i perioden mars-april i Los Angeles.

Anmelderne

Filmen ble godt mottatt av filmkritikerne, noe som gjenspeiles i at den har fått 85 % på Rotten Tomatoes. Den amerikanske filmkritikeren Leonard Maltin gav den 2 av 4 stjerner.

Økonomi og popularitet

Filmen innbrakte 13 millioner på kino i USA. Sammenlignet med mange Carpenters tidligere filmer ble den ikke noen publikumssuksess og den havnet såpass langt nede som en 75-plass over de mest innbringende filmene på amerikanske kinoer i 1988. Men siden produksjonskostnadene bare var på drøyt tre millioner dollar gav den et brukbart overskudd.

Annet

Filmen ble ikke satt opp på norske kinoer, men ble utgitt på video av Juno Media i 1989.
Svømming under VM i svømmesport 2017 – 100 meter fri kvinner

Semifinaler

Semifinalene ble avholdt den 27. juli klokken 17:41.
Bernhard Diestel

Bernhard Diestel eller Su Na (sannsynligvis født 13. juli 1623 i Wippach i Kärnten i Østerrike, død 17. september 1660 i Jinan i Shandong i Kina) var katolsk kinamisjonær tilhørende jesuittordenen.

Liv og virke

Bernhard Diestel studerte i Ljubljana ved jesuittenes gymnasium der, ble opptatt i jesuittordenen i 1639, og absolverte mellom 1642 og 1651 studier i filosofi og teologi ved Carolo-Franciscea i Graz.
Han ble sendt landveien som misjonær i Vest-Asia i 1650, og var da innom Palestina, Syria, Mesopotamia, Persia, og det østlige India. 
Tilbake i Europa ble han sendt rundt for å tigge for kinamisjonene, og var innom Italia, Tyskland, Østerrike, Polen og Frankrike.
Etter en kortere innsats i misjonene i Persia fikk han den 20. februar 1656 i oppdrag av jesuittenes generalsuperior Goswin Nickel å utforske landeveien til Øst-Asia sammen med sin ordensbror Johann Grueber. Utstyrt med anbefalelsesbrev og gaver for sjahen av Persia og keiseren av Kina dro han avsted sammen med pater Grueber. De begynte fra Smyrna og kom frem til Isfahan i Persia. Krigsfare gjorde at de ikke kunne fortsette etter planen på landeveien, og de dro da sørover tiltil India. Derfra fortsatte de med skip fra Goa. De ankom Kina fra Goa i 1659. 
Den 22. april 1659 gikk Grueber og Diestel i Macao i oppdrag fra viseprovinsialen der, Simon da Cunha, å fortsette til Beijing, og derfra å utforske landeveien tilbake til Europa.
Diestel og Grueber ble ledsaget av en æresgarde på den kinesiske statmakts bekostning til Beijing, og arveidet deretter der ved Shunzhi-keiserens hoff. Denne keiseren var positivt innstilt til de katolske misjonærer, og på denne tiden var en av deres medbrødre i byen den keiserlige hoffastronom Adam Schall von Bell, som hadde keiserens tillit. 
Ettersom pater Diestel, som var blitt gjort til mandarin, ikke tålte klimaet i Beijing særlig godt, ble han midlertidig postert til misjonsstasjonen i Jinan i Shandong, men døde der i 1660. Pater Grueber klarte senere å fullføre deres oppdrag, ved å reise tilbake til Europa landeveien.
Patrene Grueber og Diestel var de første av jesuittmisjonærene som ikke reiste til Kina med skip rundt Afrikas sørspiss.
Olawes Ohlsén

«Olawes Ohlsén» er et skillingstrykk av Adam Hiorth. Visa ble opprinnelig skrevet for Studentersamfundets teater, men den ble sunget over hele landet. Adam Hiorth har også skrevet studenterkomedien «På hybelen».

Teksten

1.Mitt navn det er Olawes med en dobbelt v det staves,

til efternavn Ohlsén med eftertrøkk på é-en.

Mitt fødested er Kampen min garderop på Svampen,

i Møllergata ni pluss ti der har jeg fritt losji, tjo!
Ref: Hei Olawes, knuppen ned på Tørje,
 nei Olawes du skal ikke sørje,

hei Olawes er en tjommy gutt,

når blott han får en liten tår så henger'n i til slutt.
2.Hu jenta mi Oline hun tjener hos de fine,

hos henne får jeg mat og mye annet rart.

Og når a har fått lønna så går vi ut en søndag

og drekker ladd og har'e godt for hu Oline hu er flott, tjo!
3.Geskjeften er så tålig går slettes ikke dårlig,

de lange fingre har jeg arva etter far,

jeg bær på alle tørjer for fine fruer kørjer

men jeg forsvinner dan og van og kørja likedan, tjo!
4.En ting jeg kan ei like og det er politie,

de gåandes går an med de ridanes fy faen,

og ender sulamitten på Møllergata nitten

da er det slutt på gøy og grin o ve Ove Mossin Tjo!
Jongno-gu

Jongno-gu (hangul: 종로구, hanja: 鐘路區) er et forvaltningsdistrikt og en bydel i Seoul i Sør-Korea. Forvaltningsdistriktet har i overkant av 155 000 innbyggere og et areal på 24 km². Distriktet grenser til Dongdaemun-gu i øst, Seongbuk-gu i nord, Seodaemun-gu i vest og Jung-gu i sør.
Bydelen ligger sentralt i Seoul, og huser blant annet presidentboligen Det blå hus, hovedtempelet i koreansk buddhisme og andre kulturminner samt virksomheter som Hyundai Engineering & Construction, Daewoo Engineering & Construction, Lotte-konsernet, SK Group og dagsavisen Dong-a Ilbo .
Forvaltningsdistriktet har et visst lokalt selvstyre med Kim Yeong-jong som borgermester. Jongno-gu er videre inndelt i 20 administrative nabolag. Jongno-gu fungerer også som valgkrets med pluralitetsvalg til Sør-Koreas nasjonalforsamling.
Øyvind Hammer

Liv og virke

Hammer er selvlært, og har ikke formell faglig utdanning i faget motivasjon og prestasjonscoaching. Han holder kurs og foredrag på både individuelt nivå og for grupper, spesielt innen næringslivet i forbindelse med prestasjonsutvikling, teambuilding, lederutvikling.
Han har også blitt prestasjonscoach for rallykjører Henning Solberg. I forbindelse med sommer-OL 2008 var han med det norske rytterlandslaget til Hongkong.
I 2002 flyttet Hammer med familien til Monaco, og han pendlet jevnlig til Norge på oppdrag. I 2007 flyttet han hjem igjen til Norge og er nå bosatt i Drammen.

Svart belte i karate på rekordtid

I løpet av 2008 klarte Hammer å gå alle gradene i karate til svart belte. Opplæringen er normalt beregnet til fem år. Han ble etter dette med det norske landslaget til VM i Japan i november 2008 som motivator.

Utgivelser

Bok: Lev motivert 2006.
Hamsun (film)

Hamsun er en norsk/svensk/dansk spillefilm fra 1996 om forfatteren Knut Hamsuns liv.
Filmen er regissert av Jan Troell, manus er av Per Olov Enquist. Filmen er basert på Marie Hamsuns bok Regnbuen og Thorkild Hansens bok Prosessen mot Hamsun. 
Mesteparten av filmens handling foregår i krigsårene og i årene etter frem til Hamsuns død i 1952, og det er lagt mest vekt på Hamsuns landssvik og sympati for nazismen – og rettergangen mot ekteparet Hamsun etter krigen.
Knut Hamsun spilles av Max von Sydow, mens Ghita Nørby spiller Marie. Anette Hoff og Sverre Anker Ousdal spiller henholdsvis Ellinor Hamsun og Vidkun Quisling.
AG København

AG København var en dansk håndballklubb som ble etablert i 2010 etter en sammenslåing av FCK Håndbold og AG Håndbold. Klubben hadde et herrelag som spilte i Herre Håndbold Ligaen. 31. juli 2012 ble klubben slått konkurs.
Klubben spilte sine hjemmekamper i Ballerup Super Arena. Til klubbens første hjemmekamp ble det solgt 6 231 billetter, noe som var dansk tilskuerrekord til en klubbkamp i håndball.
AG København vant sin første tittel 28. desember 2010 da klubben vant den danske cupen, DHFs Landspokalturnering.
Blant spillerne på AG København var Steinar Ege, Kasper Ottesen, Ólafur Stefánsson, Guðjón Valur Sigurðsson og Lars Jørgensen.
Digitalbyrå

Et digitalbyrå er en tjenestebasert virksomhet dedikert til å skape, planlegge og håndtere digitale aktiviteter. Dette kan være design, annonsering, innholdsproduksjon, webutvikling og strategi (og noen ganger andre former for digitalt arbeide) for sine kunder. Et digitalbyrå er vanligvis uavhengig fra kunden (eller det kan være en intern avdeling eller til og med en internbyrå). Et digitalbyrå kan også håndtere generelle markedsføring, merkevarebygging og salgsfremmende tiltak for sine kunder.
Typiske digitalbyrå kunder omfatter små, mellomstore og store bedrifter, organisasjoner og offentlige instanser.
Institutt for lingvistiske og nordiske studier

Institutt for lingvistiske og nordiske studier (ILN) er et institutt under Det humanistiske fakultet ved Universitetet i Oslo.

Etablering

Instituttet ble opprettet i januar 2005. Instituttet driver med forskning og undervisning, og dets fagfelt er skandinavisk litteratur og språk, lingvistikk, irsk språk og kultur, norrøn religion, litteraturdidaktikk, tekstvitenskap og -filologi, leksikografi, onomastikk, språkteknologi og datalingvistikk.
Lillesand og omegn lærerlag

Lillesand og omegn lærerlag ble stiftet i 1893 under navnet Lillesand og omegns lærerforening. Dette het laget frem til 1911. Lagets formål var å samle lærere og lærerinner ved folkeskolen i Lillesand, Vestre Moland og Eide om faglige, kulturelle, religiøse og andre aktuelle spørsmål. Lærerlaget var medlem av Aust-Agders krets i Norges Lærerlag.

Arkivet

Arkivet etter lærerlaget befinner seg på Aust-Agder kulturhistoriske senter i Arendal. Arkivet omfatter en møtebok fra stiftelsesåret 1893 og frem til 1963.
Paris Metrolinje 10

Metroen i Paris' linje 10 går mellom Boulogne Pont de Saint-Cloud og Gare d'Austerlitz, og ble tatt i bruk i 1913.
Traséene går fra øst til vest i den sydlige halvdel av Paris, og er 11,7 km lang.
Linjen har to traséer mellom Boulogne Jean Jaurès og Javel André Citroën. Stasjonene Michel-Ange Molitor, Chardon Lagache og Mirabeau betjenes kun av tog i retning Gare d'Austerlitz, mens stasjonene Porte d'Auteuil, Michel-Ange Auteuil og Église d'Auteuil kun betjenes av tog retning Boulogne Pont de Saint-Cloud.

Materiell

Linje 10 har kjørt med vognsett av type MF67 siden 1994.

Annet

Stasjonen Cluny la Sorbonne var stengt mellom 1939 og 1988. Den ble gjenåpnet for å gi overgangsmuligheter til forstadstogenes linje B og linje C.
The Horror Grandeur

The Horror Grandeur er et musikkalbum med Morgul, utgitt i 2000.
Tajuria

Utseende

Middelsstore (vingespenn 30-40 millimeter) stjertvinger, bakvingene ender bakerst i to lange, tynne stjerter. Oversiden er vanligvis metallisk grønn- eller blåaktig med svarte vingespisser. Undersiden har lyst brunlig eller gulaktig (sandfarget) grunnfarge, gjerne med møre border langs ytterkanten, svarte flekker eller en oransje flekk ved bakhjørnet.

Levevis

De fleste artene har larver som lever på halvparasittiske planter i mistelteinfamilien.

Utbredelse

Slekten er utbredt i Sørøst-Asia.
Macrargus rufus

Utseende

Macrargus rufus er en liten edderkopp, mellom 3,2 og 4,5 millimeter lang. Den er en av dvergedderkoppene med mørk bakkropp, rødbrun forkropp og lysere rødlige eller gulbrune bein. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Beina er ensfarget lyse, gulbrune.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Cirkusbygningen (København)

Historie

I mars 1914 brant det meste av Cirkusbygningen og bare yttermurene og inngangspartiet klarte seg og kan sees den dag i dag.
I perioden fra 1918 helt frem til 1963 var det Schumann-familien, som drev sirkusvirksomhet i bygningen, bortsett fra en periode fra 1938 til 1942.
Fra 1970 til 1990 var det Benneweis-familien som hadde sirkus i bygningen. Bygningen ble renovert i 1983, og i 1988 ble den fredet.
Det svenske underholdningskonsernet Wallmans salonger inngikk i 2002 en avtale med Københavns Kommune om å overta driften av Cirkusbygningen i 10 år, og fra 2004 har det derfor vært showopptreden på stedet.